ai4bharat/Pralekha huggingface dataset:
وزارت دفاع
بھارت-امریکہ ڈی ٹی ٹی آئی گفت و شنید کے تحت ٹھوس نتائج حاصل کرنے کے قریب
نئی دہلی،24؍اکتوبر۔بھارت-امریکہ باہمی دفاعی تعاون کے ایک حصے کے طور پر، آج، بھارت اور امریکی وفود کے مابین 9ویں دفاعی ٹیکنالوجی اور تجارتی پہل قدمیوں  سے متعلق میٹنگ کا اہتمام کیا گیا۔ اس میٹنگ کی مشترکہ صدارت سکریٹری  جناب سبھاش چندر اور ریاست ہائے متحدہ امریکہ کی حصولیابی اور پائیداری سے متعلق دفاعی انڈرسکریٹری محترمہ ایلین ایم لارڈز نے کی ۔ ان میٹنگوں کا اہتمام باہمی دفاعی تجارتی تعلقات پر قائدانہ توجہ مرکوز کرنے کی غرض سے کیا جاتاہے اور اس کا مقصد دفاعی سازوسامان کی مشترکہ پیداوارا ور مشترکہ ترقیات کے لئے مواقع فراہم کرنا ہے۔
ڈی ٹی ٹی آئی کے تحت تشکیل دیئے گئے جوائنٹ ورکنگ گروپ ، باہمی طور پر منظور شدہ پروجیکٹوں کے لئے کام کرتے ہیں، جن کا تعلق مسلح دستوں سے ہوتا ہے۔ میٹنگ کے دوران تازہ ترین صورتحال کا خاکہ پیش کیاگیا۔ صنعت کے ساتھ تعلق طرفین کے لئے ڈی ٹی ٹی آئی کے تحت کلیدی توجہ کا موضوع ہے اور اس کے تحت اسے حاصل کرنے کے نصب العین کے لئے اقدامات پر بھی تبادلۂ خیالات کئے گئے۔ اس میٹنگ کی ایک اہم کامیابی یہ ہے کہ اس میٹنگ کے دوران فوری طور پر درکار، اوسط اور طویل المدت کلیدی سازوسامان کے سلسلے میں مستقبل کے خاکے پر مبنی اسٹیٹمنٹ پر دستخط عمل میں آئے۔ اس کے ذریعے سے چند پروجیکٹوں اور دونوں جانب درکار سگنل کمٹمنٹ پر توجہ مرکوز کی جا سکے گی تاکہ باہمی طور پر منفعت بخش معاملات کے سلسلے میں لگاتار اشتراک جاری رہے۔
اس موقع پر اظہار خیال کرتے ہوئے جناب سبھاش چندر نے کہا کہ ڈی ٹی ٹی آئی جاری و ساری عمل پر آگے بڑھ رہی ہے اور طرفین مرعی نتائج کو حاصل کرنے کے لئے کمربستہ ہیں۔ طرفین کے مابین وہ مشترکہ اقدار، جو مستحکم تعلقات کی بنیاد ہیں، نے دفاعی تعلقات کو استحکام بخشا ہے۔ حکومت ہند لگاتار پیمانے پر امریکی حکومت کے ساتھ تعلق بنائے رکھنے کے لئے عہد بند ہے اور ساتھ ہی ساتھ دونوں ممالک کی دفاعی صنعتوں کے مابین تعاون کا راستہ ہموار کرنے کے لئے بھی پابند عہد ہے۔
محترمہ ایلین لارڈز نے کہا کہ امریکی قومی دفاعی حکمت عملی کے تحت دفاعی تعلقات کو مستحکم کرنا اور شراکت داری کو فروغ دینا شامل ہیں۔ ڈی ٹی ٹی آئی نے اب وہ مقام حاصل کر لیا ہے، جہاں وہ اپنی مختلف النوع سرگرمیوں کو حصولیابیوں کی شکل دے سکتی ہے۔ انہوں نے مزید کہا کہ ڈی ٹی ٹی آئی کے ساتھ صنعت کا جو تعلق ہے، وہ زیر غور متنوع پروجیکٹوں کو درکار ضروری تحریک فراہم کرے گا۔
۰۰۰۰۰۰
U- 4761
(Visitor Counter : 102
سائنس اور ٹیکنالوجی کی وزارت
آئی این اے ای نے آئی این اے ای ینگ انٹرپرینیور ایوارڈ 2020 کے لئے نامزدگی طلب کی
انڈین نیشنل اکیڈمی آف انجینئرنگ  ، گڑگاؤں ، جو محکمہ سائنس وٹیکنالوجی  کا ایک خودمختار انسٹی ٹیوٹ ہے ، نے آئی این اے ای ینگ انٹرپرینیور ایوارڈ 2020 کے لئے نامزدگیاں طلب کی ہیں۔ ایوارڈ کے لئے منتخب انفرادی امیدوار کو ایک توصیفی سند اور 2 لاکھ روپے کی نقد رقم دی جائے گی۔ انعام کی یہ رقم انفرادی گروپ میں بھی ساجھا کی جا سکتی ہے جس میں تین سے زیادہ امیدوار نہیں ہو سکتے ہیں۔
ایک سال میں دو امیدواروں کو پیش کیا جانے والا یہ ایوارڈ نوجوان انجینئروں میں اختراع اور صنعت کاری کی حوصلہ افزائی کرنے اور انہیں تسلیم کرنے کے لئے قائم کیا گیا ہے۔ اس کے لئے انجینئرنگ کے شعبے میں ان اختراعات اور تصورات کو ترجیح دی جاتی ہے جو حقیقت میں محسوس کی گئی ہوں اور جو صنعت کی یا تو نئے عمل یا مصنوعات میں نافذ کی گئی ہوں۔ اس ایوارڈ پر غور کرنے کے لئے وہی ہندوستانی شہری اہل ہیں جن کی عمر یکم جنوری 2020 کو 45 سال سے زیادہ نہ ہو۔
اختراع اور صنعت کاری دونوں کو ایک ساتھ اہم سمجھا جائے گا۔ اکیڈیمیا / ریسرچ آرگنائزیشن یا صنعت سے تعلق رکھنے والے ان نوجوان اختراع کاروں کو ترجیح دی جائے گی جن کی نوول انجینئرنگ / ٹکنالوجی آئیڈیا کامیاب اسٹارٹ اپ انٹرپرائزز کی شکل لے چکے ہوں۔
انسٹی ٹیوٹ نے آئی این اے ای سے جڑے لوگوں کو ایک خط بھیجا ہے جس میں آئی این اے ای ینگ انٹرپرینیور ایوارڈ دو ہزار بیس کے لئے نامزدگیاں بھیجنے کو کہا گیا ہے۔ اس کے ساتھ ہی انتیس آئی آئی ٹی تحقیقی مراکز کے علاوہ مختلف سرکاری ایجنسیوں کی مدد سے چلائے جا رہے تین سو بہتر انکیوبیشن مرکزوں اور اسٹارٹ اپ سے بھی نامزدگیاں طلب کی گئی ہیں۔
اس نامزدگی کے سلسلہ میں آئی این اے ای کی ویب سائٹ پر بھی جانکاری دی گئی ہے۔ نامزدگیاں وصول کرنے کی آخری تاریخ تیس جون دو ہزار بیس ہے۔ خواہش مند امیدوار مزید تفصیلات کے لئے www.inae.in پر بھی رابطہ کر سکتے ہیں۔
صحت اور خاندانی بہبود کی وزارت
کووڈ-19 پر اَپڈیٹ
نئی دہلی، 20 اپریل 2020 ۔ حکومت ہند کووڈ-19 سے بچاؤ، اس کی روک تھام اور اس کے بندوبست کے لئے سبھی ریاستوں ؍ مرکز کے زیر انتظام علاقوں سے مل کر اجتماعی کوششوں کے ذریعے متعدد اقدامات کررہی ہے۔ ان اقدامات کا مسلسل اعلیٰ سطحی جائزہ لیا جارہا ہے اور اس کی نگرانی کی جارہی ہے۔
20اپریل 2020 کو امور داخلہ کی وزارت کے ذریعے سرکاری دفاتر کے کام کاج کے سلسلے میں جاری رہنما ہدایات کے مطابق صحت و کنبہ بہبود کی وزارت نے اپنے افسروں اور اہلکاروں کو مشورہ دیا ہے کہ وہ اس وائرس کے پھیلاؤ کی روک تھام کے لئے احتیاطی اقدامات کریں۔
- دوبارہ قابل استعمال ؍ کپڑے کا فیس کور ضرور استعمال کریں۔
- انفیکشن کو روکنے کے متعلق تدابیر پر سختی سے عمل کریں۔
- صابن اور پانی سے اکثر و بیشتر ہاتھ دھوتے رہیں یا الکحل پر مبنی ہینڈ رب ؍ سینیٹائزرس کا استعمال کریں۔
- ایک دوسرے سے خاطرخواہ دوری برقرار رکھیں۔
- پانچ یا اس سے زیادہ لوگوں کے اکٹھا ہونے سے اجتناب کریں۔
گزشتہ 7 دنوں کے دوران ہوئے اضافے کو پیش نظر رکھتے ہوئے کووڈ-19 کے معاملات کی گنتی سے یہ اشارہ ملتا ہے کہ لاک ڈاؤن کے نفاذ سے پہلے کے ہفتے میں کورونا وائرس کے معاملات کے دوگنی ہونے کی شرح 3.4 فی دن، جو کہ بہتر ہوکر 19 اپریل 2020 کو  7.5 دن ہوگئی۔ 19 اپریل کو وہ 18 ریاستیں جن میں قومی اوسط کے مقابلے معاملات کے دوگنی ہونے کی شرح میں بہتری آئی ہے، ان کی تفصیل حسب ذیل ہے:
- دوگنی ہونے کی شرح: 20 دنوں سے کم -
- دہلی  – 8.5 دن
- کرناٹک – 9.2 دن
- تلنگانہ – 9.4 دن
- آندھرا پردیش – 10.6 دن
- جموں و کشمیر  – 11.5 دن
- پنجاب – 13.1 دن
- چھتیس گڑھ – 13.3 دن
- تمل ناڈو – 14 دن
- بہار – 16.4 دن
- دوگنی ہونے کی شرح: 20 سے 30 دن کے دوران –
- انڈمان و نیکوبار  – 20.1 دن
- ہریانہ – 21 دن
- ہماچل پردیش – 24.5 دن
- چنڈی گڑھ  – 25.4 دن
- آسام – 25.8 دن
- اتراکھنڈ – 26.6 دن
- لداخ  – 26.6 دن
- دوگنی ہونے کی شرح: 30 دن سے زیادہ –
- اڈیشہ – 39.8 دن
- کیرالہ – 72.2 دن
گوا میں کووڈ-19 کے سبھی مریضوں کو صحت یابی کے بعد اسپتال سے چھٹی دے دی گئی ہے اور اب گوا میں کوئی ایکٹیو معاملہ نہیں ہے۔ تین اضلاع - ماہے ، کوڈاگو  اور پوری گڑھوال  میں گزشتہ 28 دنوں کے دوران کوئی نیا معاملہ سامنے نہیں آیا ہے۔ اب 22 ریاستوں ؍ مرکز کے زیر انتظام علاقوں کے 59 ایسے اضافی اضلاع ہوگئے ہیں جن میں گزشتہ 14 دنوں کے دوران کوئی نیا معاملہ سامنے نہیں آیا ہے۔ اس فہرست میں جو 6 نئے اضلاع شامل ہوئے ہیں وہ حسب ذیل ہیں:
- راجستھان میں ڈونگرپور اور پالی
- گجرات میں جام نگر اور موربی
- گوا میں شمالی گوا
- تری پورہ میں گومتی
ملک میں کووڈ-19 سے کل 17265 مصدقہ معاملات کی خبر ہے۔ 2547 افراد یعنی کل معاملات کے 14.75 فیصد کو صحت یابی کے بعد چھٹی دے دی گئی ہے۔ کووڈ-19 کے سبب اب تک مجموعی طور پر 543 اموات کی خبر ہے۔
کووڈ-19 سے متعلق تکنیکی معاملات کے بارے میں سبھی طرح کی معتبر اور تازہ ترین معلومات، رہنما ہدایات اور مشوروں کے لئے برائے کرم برابر https://www.mohfw.gov.in ویب سائٹ دیکھیں۔
کووڈ-19 سے متعلق تکنیکی سوالات technicalquery.covid19[at]gov[dot]in اور دیگر سوالات ncov2019[at]gov[dot]in پر ای میل کے ذریعے بھیجے جاسکتے ہیں۔
کووڈ-19 سے متعلق کسی بھی سوالات کے بارے میں برائے کرام صحت و کنبہ بہبود کی وزارت کی ہیلپ لائن نمبر: +91-11-23978046 یا 1075  پر رابطہ کریں۔ کووڈ-19 سے متعلق ریاستوں ؍ مرکز کے زیر انتظام علاقوں کے ہیلپ لائن نمبروں کی https://www.mohfw.gov.in/pdf/coronvavirushelplinenumber.pdf پر بھی دستیاب ہے۔
وزارت دفاع
این سی سی نے ہندوستان کی آزادی کی 75ویں سالگرہ کا جشن منانے کیلئے‘آزادی کا امرُت مہوتسو’ کا آغاز کیا
ہر مہینے ایک سماجی سرگرمی کو فروغ دینے کیلئے ملک گیر ایکشن پلان
نئی دہلی:12،مارچ، 2021:وزیراعظم جناب نریندر مودی کے ذریعے احمد آباد میں واقع سابرمتی آشرم سے ‘پدیاترا’  کو جھنڈی دکھاکر روانہ کیے جانے کے ساتھ ‘آزادی کا امرُت مہوتسو’ کا بھی افتتاح ہوا۔ جس کے تحت ہندوستان کی آزادی کی 75ویں سالگرہ کا جشن منانے کیلئے حکومت ہند پروگراموں کی ایک سیریز منعقد کرے گی۔ 75ویں سالگرہ  سے 75 ہفتے شروع کیے گئے اس پروگرام کے تحت نیشنل کیڈٹ کورمارچ 2021 سے ملک گیر ایکشن پلان کے تحت ایک مخصوص سماجی سرگرمی کی حوصلہ افزائی کرے گی۔
تحریک آزادی کے پانچ ستونوں، 75پر افکار، 75 پر حصولیابیوں، 75 پر کارروائیوں اور75 پر عہدبستگیوں کو بطور رہنما استعمال کرتے ہوئے نوجوانوں سے درخواست کی جائے گی کہ وہ ہمارے قومی بہادروں کی کامیابیوں کو اجاگر کرنے کے قوم کی کوششوں کو مکمل کرنے کی ذمہ داری قبول کریں۔ نیشنل کیڈٹ کور نے آج مارچ 2021 کیلئے ملک بھر کے 75اہم شہروں میں 75 اہم قومی شخصیات کو اعزاز دینے کی ذمہ داری سنبھالی۔ این سی سی نے ان عظیم شخصیتوں کے تعاون کے بارے میں آگاہی پھیلانے کیلئے لیکچرز، نکڑناٹک، شاعری وغیرہ کا انعقاد کیا اور الگ الگ جگہوں پر پوسٹر اور بینر لگائے گئے۔
ہندوستان کی آزادی کی 75ویں سالگرہ 15اگست 2022 کو منائی جائے گی۔ اس سے پہلے نیشنل کیڈٹ کور آنے والے مہینوں میں مختلف اختراعی طریقوں سے سماجی خدمات اور کمیونٹی کی ترقی سے جڑی سرگرمیوں کی حوصلہ افزائی کریگا۔
نیشنل کیڈٹ کور ملک کے نوجوانوں کی ایک اہم مربوط تنظیم ہے جس نے اپنے قیام کے بعد سے ملک کی تعمیر میں اہم تعاون کیا ہے۔تنظیم نے نوجوانوں کے کردار کو تشکیل دیکر اور این سی سی کے نعرے ‘اتحاد اور نظم وضبط’ کا راستہ دکھاکر لاکھوں نوجوانوں کی زندگی کو تبدیل کردیا ہے۔ پانی کے تحفظ، ماحولیاتی تحفظ، ڈیجیٹل بیداری اور سوچھتا ابھیان جیسے اہم اُمور پر عوام میں شعور پیدا کرنے میں کور نے قابل ذکر اور قابل ستائش خدمات انجام دیے ہیں۔
-----------------------
ش ح۔م ع۔ ع ن
U NO:2470
(Visitor Counter : 340
بھارت کا مسابقتی کمیشن
ہندستانی مسابقتی کمیشن  نے ایے این آئی ٹکنالوجیز پرائیوٹ لمیٹیڈ میں پلم ووڈ انویسٹ مینٹ کے ذریعہ شیئروں اور جناب بھاوش اگروال کے ذریعہ ووٹنگ کے حق کے اختیار کو منظوری دی
نئی دہلی،13اگست 2021/ ہندستانی مسابقتی کمیشن  نے اے این آئی ٹکنالوجیز پرائیوٹ لمیٹیڈ میں پلم ووڈ انویسٹ منٹ شیئروں کے حصول /اختیار اور جناب بھاوش اگروال کے ذریعہ ووٹنگ کے حق کو منطوری دے دی ہے۔
اس مجوزہ انتظام میں پلم ووڈ انویسٹ منٹ لمیٹیڈ  کے ذریعہ اے این آئی ٹکنالوجیز پرائیوٹ لمیٹیڈ  نے شیئر پر مبنی کچھ خاص حقوق کے اختیار سےمتعلق تجویز کیا گیا ہے۔ اس مجوزہ التزام میں اے این آئی نے جناب بھاوش اگروال کے ذریعہ ووٹنگ کے کچھ خاص حقوق سے متعلق بھی تفویض کیا گیا ہے۔
پلم ووڈ ایک سرمایہ ہولڈنگ کمپنی ہے۔ وارورگ فنکس ایل ایل سی کے ذریعہ انتظام کردہ کچھ نجی ایکویٹی فنڈ پلم ووڈ کے شیئر ہولڈرز ہیں۔ وارورگ فنکس کا صدر دفتر امریکہ کے نیویارک میں ہے۔ یہ کچھ نجی ایکویٹی فنڈز کے منتظم کی حیثیت میں کام کرتا ہے۔ بھاوش اے این آئی کے ملازم ڈائریکٹر ہیں۔
اے این آئی انٹرنیٹ اور موبائل ٹکنالوجی سے جڑے ایک پلیٹ فارم ، جو کہ اولا نام کے برانڈ کے تحت ٹیکسی اور آٹو رکشا خدمات مہیا کرتا ہے ، کے چلانے سے وابستہ ہوا ہے۔ اے این آئی اپنی معاون کمپنیوں کے ذریعہ سے دیگر باتوں کے ساتھ ساتھ خوردنی اشیا کی پیداوار اور فروخت، ڈیجیٹل ادائیگی وغیرہ کے کاروبار میں لگا ہے۔
ہندستانی مسابقتی کمیشن کے تفصیلی احکام جلد ہی آئیں گے۔
ش ح۔ ش ت۔ج
Uno-7976
(Visitor Counter : 92
وزارت دفاع
رکشامنتری جناب راج ناتھ سنگھ نے جمہوریہ کوریا کے قومی وزیردفاع جناب جیونگ کیونگ دو سے سیول میں ملاقات کی
دونوں رہنماؤں نے باہمی دفاعی تعاون کا بھرپور جائزہ لیا
دفاعی تعلیمی تبادلوں اور ایک دوسرے کی بحری فوجوں کو لاجسٹیکل امداد دینے کے سلسلے میں دو سمجھوتوں پر دستخط کئے گئے
نئی دہلی 06 ستمبر ۔ رکشا منتری جناب راج ناتھ سنگھ نے جمہوریہ کوریا  کے تین روزہ دورے کے دوسرےدن 5 ستمبر 2019 کو سیول میں آر او کے کے قومی وزیردفاع جناب جیونگ کیونگ دو سے ملاقات کی ۔ بات چیت کے دوران دونوں رہنماؤں نے باہمی دفاعی تعاون کا بھرپور جائزہ لیا۔دونوں وزرا نے اس بات کو نوٹ کیا کہ دفاعی تعاون بھارت اور آر او کے کے درمیان خصوصی اسٹریٹجک شراکتداری کا سب سے اہم جزو ہے ۔ انہوں نے سروس سے سروس کی سطح تک جاری تعاون اور بھارت اورکوریا کی دفاعی صنعتوں کےدرمیان اضافہ شدہ تعاون کے امکانات پر تبادلہ خیالات کیا۔دونوں وزرا نے باہمی دلچسپی کے علاقائی اوربین الاقوامی معاملات پر بھی بات چیت کی ۔
دفاعی تعلیمی تبادلوں کو بڑھانے اور دونوں ملکو ں کی بحری فوجوں کے لئے لاجسٹیکل حمایت فراہم کرنے کے بارے میں دو بڑے سمجھوتوں پر دستخط کئے گئے۔ان سمجھوتوں سے دونوں ملکوں کے درمیان دفاعی تعاون کو بڑھانے میں مد د ملے گی۔
جناب راج ناتھ سنگھ نے کوریا کے قومی قبرستان کا بھی دورہ کیا تاکہ ان جانباز شہیدوں کو خراج عقیدت پیش کیا جاسکے جنہوں نے کوریائی قوم کے لئے اپنی جانیں نچھاور کیں ۔انہوں نے وار میموریل کا بھی دورہ کیا ، جہاں انہوں نے اس توصیف نامے کی نقل پیش کی جو بھارت کے 60ویں پیرافیلڈ اسپتال کو کوریاکی جنگ کے دوران مثالی رول ادا کرنے کے سلسلے میں دیا گیا تھا۔
۰۰۰۰۰۰۰۰۰۰۰۰۰۰۰۰۰۰۰۰۰
U-4057
(Visitor Counter : 89
پیٹرولیم اور قدرتی گیس کی وزارت
بائیو ایندھن 2018 پر قومی پالیسی میں ترامیم کو کابینہ نے منظوری دی
وزیر اعظم جناب نریندر مودی کی صدارت میں مرکزی کابینہ نے بائیو ایندھن سے متعلق قومی پالیسی -2018 میں ترامیم کو منظوری دے دی ہے۔
‘‘بائیو ایندھن سے متعلق قومی پالیسی – 2018’’ کو وزارت پٹرولیم اور قدرتی گیس نے 4اپریل 2018 کو بائیو ایندھن سے متعلق قومی پالیسی کی جگہ مشتہر کیا تھا، جسے 2009 میں وزارت نئی اور قابل تجدید توانائی کے ذریعے نافذ کیا گیا تھا۔
بائیوایندھن کے شعبے میں رونما ہونے والی ترقیات کی وجہ سے بائیو ایندھن پیداوار میں اضافے کی غرض سے قومی بائیوایندھن تال میل کمیٹی  کی میٹنگوں میں لیے گئے مختلف النوع فیصلوں ، قائمہ کمیٹی کی سفارشات اوریکم اپریل ،2023سے ملک بھرمیں ایتھنول آمیزپیٹرول جس میں 20فیصد تک ایتھنول کی آمیزش ہوگی ، کے چلن کو فروغ دینے کے فیصلے کی وجہ سے حیاتیاتی ایندھن سے متعلق قومی پالیسی میں ترامیم کی جاتی ہیں ۔ حیاتیاتی ایندھن سے متعلق قومی پالیسی کے سلسلے میں درج ذیل اہم ترامیم کو منظوری دی گئی ہے :
- بایو ایندھن کی پیداوار کے لیے مزید فیڈ اسٹاک کی اجازت دینا۔
2- 2030سے 2025-26 ای ایس وائی تک پیٹرول میں ایتھنول کی ملاوٹ کے 20فیصد ایتھنول کی ملاوٹ کے ہدف کو آگے بڑھانا۔
3- میک ان انڈیا پروگرام کے تحت، خصوصی اقتصادی زونز / ایکسپورٹ اورینٹڈ یونٹس  میں واقع اکائیوں کے ذریعے ملک میں بایو ایندھن کی پیداوار کو فروغ دینا۔
4- این بی سی سی میں نئے اراکین کو شامل کرنا۔
5- مخصوص معاملات میں بائیو فیول کی برآمد کی اجازت دینا، اور
6- قومی حیاتیاتی ایندھن تال میل کمیٹی کے اجلاسوں کے دوران کیے گئے فیصلوں کے مطابق پالیسی میں کچھ فقروں کو حذف کرنا/ترمیم کرنا۔
یہ تجویز دیسی ٹیکنالوجیز کی ترقی کو بھی راغب کرے گی اور ان کو فروغ دے گی جو میک ان انڈیا ڈرائیو کی راہ ہموار کرے گی اور اس طرح مزید روزگار پیدا کرے گی۔
بائیو ایندھن سے متعلق موجودہ قومی پالیسی سال 2018 کے دوران سامنے آئی۔ یہ ترمیمی تجویز میک ان انڈیا ڈرائیو کے لیے راہ ہموار کرے گی، جس کے نتیجے میں زیادہ سے زیادہ بایو ایندھن کی پیداوار کے ذریعے پیٹرولیم مصنوعات کی درآمد میں کمی آئے گی۔ چونکہ بائیو فیول کی تیاری کے لیے بہت سے مزید فیڈ اسٹاکس کی اجازت دی جارہی ہے، اس سے آتم نربھر بھارت کو فروغ ملے گا اور 2047 تک ہندوستان کے ‘توانائی آزاد’ بننے کے وزیر اعظم کے وژن کو تقویت ملے گی۔
صحت اور خاندانی بہبود کی وزارت
کووڈ-19 کے خلاف طویل لڑائی میں راجستھان کے آشا کارکن بے مثال لگن کے ساتھ خدمات انجام دے رہے ہیں
نئی دہلی،4 جولائی، راجستھان میں کووڈ-19 وبائی بیماری کا سلسلہ کٹائی کے موسم کے ساتھ شروع ہوا۔ آشا کے کارکنوں کے گھر والوں کو یہ امید ہوتی ہے کہ وہ کٹائی کی سرگرمیوں میں حصہ لیں گے۔اس سال وبائی بیماری کی روک تھام میں آشا کارکنوں کے شدید طور پر مصروف ہونےکی وجہ سے ان میں سے بیشتر لوگ کٹائی کے کام میں ہاتھ نہیں بٹا سکے جس کے سبب ان کے کنبوں کی طرف سے کافی ناراضگی اور مزاحمت کااظہار کیا گیا۔گوگی دیوی کے لیے بھی صورت حال کچھ مختلف نہیں تھی لیکن انھوں نے سماجی طور پر بیداری پیدا کرنے والے کمیونٹی سطح کے دیکھ بھال کرنے والے اور صحت کی سہولت کے کارکن کے طور پر مضبوطی کے ساتھ اپنا کام جاری رکھا۔
ان کی کوششوں کو اس وقت انعام ملا جب گرام پنچایت کے پردھان نے کووڈ کی روک تھام اور اسے محدود کرنے کے اقدامات میں ان کے رول کی سر عام تعریف کی۔ اس واقع کی وجہ سے ان کے گھر والوں کا نقطہ نظر بھی ان کے کام کے تئیں تبدیل ہوگیا۔ اور انھوں نے گوگی دیوی کے کام کی لگن تعریف کرنا شروع کردی۔گوگی دیوی کے لیے ان کی کمیونٹی کی طرف سے ان کے کام کا اعتراف اور اسے تسلیم کیے جانے سے انھیں یہ ترغیب حاصل ہوئی کہ وہ اپنا کام انتھک طریقے پر جاری رکھیں۔
آشا کارکنوں کا کام کووڈ-19 کے سلسلے میں لازمی ستون کی حیثیت رکھتاہے جس کی شروعات اس سال مارچ کے شروع میں جے پور میں پہلے کیس کا پتہ چلنے کے فوراً بعد شروع ہوگیا تھا۔8 مارچ کو راجستھان کی تمام 9876 گرام پنچایتوں نے ایک خصوصی گرام سبھا کا انعقاد کیا جس میں آشا کارکنوں نے کووڈ-19 کے پھیلنے، اس کی روک تھام اور کنٹرول کے اقدامات کی وضاحت کی کیونکہ یہ سب لوگ اس کام کے لیے تربیت حاصل کرچکے تھے۔ حکمت عملی کے طور پر یہ افتتاحی کوشش گرام پنچایتوں کے نمائندوں کی حمایت حاصل کرنے میں بہت اہم ثابت ہوئی۔ اس کی وجہ سے اپنے علاقوں میں کووڈ کی روک تھام اور کنٹرول کے اقدامات کو یقینی بنایا گیا اور آشان کارکنوں نیز صف ا وّل میں کام کرنے والے کارکنوں کی حمایت کی گئی کہ وہ بغیر کسی رکاوٹ کے اپنا کام جاری رکھ سکیں۔
ریاست کی آگزیلیئری نرس مڈ وائوز  کے ساتھ تعاون سے آشا کارکنوں کے کام کی بدولت سرگرم نگہداشت اور اطلاعات کی فراہمی کے لیے گھر گھر تک پہنچا جاسکا۔ ان سب کے دوران آشان کارکنوں نے ، خاملہ خواتین، نوزائیدہ بچوں اور دیگر بچوں کو دیکھ بھال کی سہولتیں فراہم کرنے کا سلسلہ جاری رکھا۔ انھوں نے ایمبولینس فراہم نہ ہونے کی صورت میں صحت مراکز تک لوگوں کو پہنچانے کے لیے ٹرانسپورٹ کا انتظام بھی کیا۔
گوگی دیوی جیسے مختلف آشان کارکنوں نے کووڈ-19 کے خلاف علامات اور احتیاطی تدابیرکے بارے میں آگاہی پھیلانےمیں اہم رول ادا کیا ہے۔ اس سے اس بیماری کو زبردست طریقے پر روکنے میں مدد ملی ہے۔ ا نھوں نے کووڈ کی روک تھام اور بندوبست کی حکومت کی کوششوں میں مدد دینے کے لیے لوگوں میں اعتماد پیدا کرنے کے سلسلے میں کمیونٹی کے اعتماد اور مقامی سوشل کارکنوں کی معلومات کو استعمال کیا۔
راجستھان کی تصویر: آشان کارکن کووڈ-19 کے خلاف کام میں مصروف ہیں۔
بندرگاہوں، جہاز رانی اور آبی راستوں کی وزارت
ساگرمالا پروگرام کرناٹک اور تمل ناڈو میں سیاحت کی معیشت کو فروغ دیتا ہے
تمل ناڈو اور کرناٹک میں تاحال چار آبی جیٹیوں کے پروجیکٹوں سمیت 8 فلوٹنگ جیٹی پروجیکٹوں کو منظوری دی گئی
کرناٹک میں اب تک ان آٹھ پروجیکٹوں سمیت کل 11 ا ٓبی جیٹی پروجیکٹوں کو منظوری دی گئی
بندرگاہوں، جہاز رانی اور آبی گزرگاہوں کی وزارت نے اپنے ساگرمالا پروگرام کے تحت ملک کے سماجی، اقتصادی اور ریگولیٹری ماحول کو مضبوط بنانے کے لیے بحری صنعت میں متعدد اصلاحات اور اقدامات کو آگے بڑھایا ہے۔ وزارت کے اہم اقدامات میں سے ایک تیرتے ہوئے جیٹی ایکو سسٹم کے ایک منفرد اور اختراعی تصور کو فروغ دینا اور تیار کرنا ہے جو روایتی فکسڈ جیٹیوں کے مقابلے میں ماحول دوست ہونا، طویل شیلف لائف اور ماڈیولر تعمیرجیسے بہت سے فوائد پیش کرتا ہے۔
ساگرمالا کے دائرہ کار میں، وزارت نے 4 اضافی پروجیکٹوں کو اصولی طور پر منظوری دی ہے، جس سے کرناٹک میں کل 11 آبی جیٹی پروجیکٹس ہو گئے ہیں۔ یہ پروجیکٹ بنیادی طور پر دریائے گروپورہ اور دریائے نیتراوتی پر واقع ہیں اور ان کا استعمال سیاحت کے مقاصد کے لیے کیا جائے گا۔ دیگر مقامات پر تھنیر بھاوی چرچ، بانگڑا کلورو، کلورو برج اور جپینا موگارو این ایچ پل ہیں۔
مزید برآں، وزارت نے تمل ناڈو میں 4 آبی جیٹی پروجیکٹوں کو اصولی طور پر منظوری دی ہے۔ یہ پروجیکٹ اگنی تھرتھم اور ولونڈی تھرتھم رامیشورم میں واقع ہیں جو ہندوستان میں ایک مشہور روحانی مقام ہے۔ مزید برآں، پروجیکٹس کڈالور اور کنیا کماری میں واقع ہیں جو ان ممتاز سیاحتی مقامات پر سیاحوں کو راغب کریں گے۔
یہ منصوبے سیاحوں کو محفوظ، پریشانی سے پاک نقل و حمل کی پیشکش میں معاون ثابت ہوں گے اور ساحلی کمیونٹی کی مجموعی ترقی اور ترقی کا باعث بنیں گے۔
بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے اپنی مسرت کا اظہار کرتے ہوئے کہا کہ 'ہمارے عزت مآب وزیر اعظم مضبوط کنیکٹیویٹی فراہم کرنے پر بہت زور دیتے ہیں، جو کہ ایک ترقی یافتہ ہندوستان کی تعمیر کے لیے ضروری ہے، ان جیٹیوں کی تنصیب ، سماجی ترقی کے فروغ میں انتہائی سود مند ثابت ہوگی۔ ساتھ ہی کرناٹک اور تمل ناڈو کے ان خطوں کی اقتصادی ترقی اور مقامی آبادی کو روزگار کے مزید مواقع کے ساتھ پانی سے متعلق سیاحت اور علاقائی تجارت کے لیے نئی راہیں پیدا کرے گی۔
ارضیاتی سائنس کی وزارت
دہلی اور این سی ٹی میں ہوا کا معیار معتدل رہنے کا امکان
نئی دہلی:4؍ جولائی، 2021۔دہلی اور قومی خطہ راجدھانی  میں آج ہوا کے معیار میں کچھ بہتری کا امکان ہے۔ تاہم یہ درمیانہ درجے میں بنا رہے گا۔ ہندوستانی محکمہ موسمیات  کے ذریعہ دہلی کے لئے ہوا کے معیار کے جاری کردہ بلیٹن اور موسم کی پیش گوئی کے مطابق دہلی اور این سی ٹی میں ہوا کا معیار 5 اور 6 جولائی کو معتدل زمرے میں رہے گا۔ دہلی کی ہوا میں آلودگی بنیادی طور پر دھول کے ذرات کی وجہ سے ہوگی، جس کا مطلب ہے کہ ہوا میں پی ایم کی سطح 10 سے زیادہ رہے گی۔ اگلے 5 دنوں کے دوران ہوا کے معیار کو بنیادی طور پرمعتدل زمرے میں رہنے کی پیش گوئی کی جارہی ہے۔ تاہم بارشوں کے بعد آلودگی میں بہتری آئے گی اور اطمینان بخش سطح تک پہنچ جائے گی۔
جزوی طور پر ابر آلود آسمان اور گرج چمک کے ساتھ بارش کا امکان ہے۔
- تفصیلی پیشگوئی تجزیہ کے لئے ویب سائٹ https://ews.tropmet.res.in پر لاگ ان کریں.
- دہلی میں ہوا کی حالت اور وینٹیلیشن انڈیکس منسلک ہے۔
)مزید معلومات اور گرافکس کے لئے یہاں کلک کریں(
مواصلات اور اطلاعاتی ٹیکنالوجی کی وزارت
اسپیکٹرم نیلامی:2021-بولی کی رقم ایک دن میں 77ہزار کروڑروپے سے زیادہ ہوئی
صنعتی دنیاکےمفاد خاص طورسے 800 میگا ہرٹز، 900 میگا ہرٹز اور 2300 میگاہرٹز بینڈ میں امید سے زیادہ
700 میگاہرٹز اور 2500 میگا ہرٹز بینڈ میں اسپیکٹرم کے لیے کوئی بولی نہیں
درخواست طلب کرنے کی اطلاع  کی بنیاد پر 700 میگاہرٹز، 800 میگاہرٹز، 900 میگاہرٹز، 1800 میگاہرٹز، 2100 میگا ہرٹز، 2300 میگاہرٹز اور 2500 میگاہرٹز بینڈ میں اسپیکٹرم کی نیلامی آج 10بجےشروع ہوئی۔ شام 6بجےتک 4مرحلے میں بولیاں لگائی گئیں۔کل ایک یا دو مرحلہ مزید ہونے کی امید ہے۔
نیلامی میں تین بولی لگانے والے-بھارتی ائیرٹیل لمیٹیڈ، ووڈافون آئیڈیا لمیٹیڈ اور ریلائنس جیو انفوکام حصہ لے رہے ہیں۔
اسپیکٹرم کی قیمت، جس کے لیے حتمی فاتح کی بولیاں 77146کروڑ روپے کی ہیں۔ یہ بولی سابقہ تخمینہ 45000کروڑ روپے سے کافی زیادہ ہوگئی ہے۔
مقدار اور قابل ادائیگی رقم کی بولی لگانے والے کے مطابق سلسلہ وار تفصیل نیلامی کے اختتام کے بعد دستیاب ہوگی۔
ای-نیلامی، ایک ساتھ کئی دور کی مسلسل نیلامی طریقہ پر مبنی ہے۔سبھی بینڈ میں دستیاب اسپیکٹرم کو ایک ساتھ تمام لائسنس یافتہ سروس ایریا  میں نیلامی کے لیے رکھا گیا ہے۔
800میگاہرٹز، 900 میگاہرٹز، 1800 میگا ہرٹز، 2100 میگا ہرٹز اور 2300میگاہرٹز بینڈ میں اسپیکٹرم کے لیے بولی لگ چکی ہے۔ شرکاء نے 700میگاہرٹز اور 2500 میگا ہرٹز بینڈ میں بولی نہیں لگائی ہے۔
کل 2308.80 میگاہرٹزاسپیکٹرم، نیلامی کے لیےرکھی گئی ہے جس میں سے اب تک 849.20میگاہرٹز کے لیے بولیاں لگ چکی ہیں۔700 میگاہرٹز اور 2500 میگاہرٹز بینڈ کے اسپیکٹرم کو چھوڑ کر یہ نیلامی کے لیے رکھے گئے اسپیکٹرم کا تقریبا 60 فیصد ہے۔2016کی اسپیکٹرم نیلامی میں، جس میں کل 7 بولی لگانے والے تھے، نیلامی کے لیےرکھے گئے کل اسپیکٹرم کے مقابلے بیچاگیا اسپیکٹرم ، مقدار کی بنیاد پر 41فیصد اورقیمت کی بنیاد پر 12فیصد تھا۔ اسپیکٹرم نیلامی کے لیے یہ اعدادوشمار تین شرکاء کے ساتھ بالترتیب 37فیصد اور 19فیصد ہیں۔
کامیاب بولی لگانے والوں کو سونپا جانے والااسپیکٹرم 20 سالوں کے لیے مستند ہوگا۔
700میگاہرٹز،800 میگاہرٹز اور 900 میگاہرٹز بینڈ میں بولی لگانے والوں کو آخری ادائیگی کی رقم کا 25 فیصد پیشگی ادائیگی کے طور پر دیناہوگا۔بقیہ بینڈ میں بولی لگانے والوں کو آخری بولی کی رقم کے 25 فیصد کی ادائیگی پیشگی طور پر کرنی ہوگی۔بقیہ رقم دو سال کی مہلت کے بعد 16برابر سالانہ قسطوں میں ادا کرنی ہوگی۔
نیلامی کل صبح پھرشروع ہوگی اور کل ہی اس کے اختتام کی امید ہے۔
شہری ہوابازی کی وزارت
شہری ہوابازی کی وزارت کو یوم جمہوریہ 2022 کے لئے بہترین جھانکی کی ٹرافی عطا کی گئی
جھانکی میں علاقائی کنکٹوٹی اسکیم  – اُڑان  کو نمایاں کیا گیا ہے
شہری ہوابازی کی وزارت  کو آج بہترین جھانکی کی ٹرافی عطا کی گئی ۔اس موقع پر وزارت میں ایک تقریب کا اہتمام کیا گیا،جس میں وزارت دفاع کے ایک چھوٹے وفد اور شہری ہوابازی کے افسران موجود تھے۔
اس تقریب میں ایم او سی اے کے سکریٹری جناب راجیوبنسل ، جوائنٹ سکریٹری محترمہ اوشا پادھی ، انڈرسکریٹری شری اومیش کمار بھاردواج ، ڈپٹی سکریٹری جناب مرتنجے شرما اور ایم او سی اے کے میڈیا سیل کے راہل شرما ، کارپوریٹ کمیونی کیشن کے جنرل منیجر جناب جے بی سنگھ ا ور ائیر پورٹ اتھارٹی آف انڈیا کے رجنی اروڑہ اور وزارت دفاع کے انڈر سکریٹری جناب سومت گکھر موجود تھے۔
ٹرافی کے علاوہ شہری ہوابازی کی وزارت کو ستائش کا ایک سرٹیفکیٹ بھی عطا کیا گیا۔ پہلی مرتبہ یوم جمہوریہ 2022 ایک ایسا موقع تھا جب شہری ہوابازی کی وزارت کی جھانکی نے حصہ لیا اور اپنی پہلی شرکت میں بہترین مرکزی وزارت کی جھانکی کا ایوارڈ جیتا ۔
شہری ہوابازی کی وزار ت کی جھانکی میں علاقائی کنکٹوٹی اسکیم  – اُڑان  کو نمایاں کیا گیا تھا اور وہ زبردست منافع حاصل کررہی ہے ۔اس کا نظریہ وزارت کی جانب سے پیش کیا گیا تھا اور ائیر پورٹ اتھارٹی آف انڈیا کی طرف سے اسے نافذکیا گیا تھا۔اس اسکیم کا مقصد کفایتی ، پائیدار اور سستے طریقے سے علاقائی کنکٹوٹی کو بڑھانا ہے۔
2016 میں شرو ع کی گئی اُڑان اسکیم کا مقصد اُڑے دیش کا عام ناگرک کے وژن کواپناکر عام آدمی کی امنگوں کو پورا کرنا ہے اور ٹائر -2 اور 3 شہروں میں ہوابازی کے بنیادی ڈھانچے اور ہوائی رابطے کو بڑھانا ہے۔ تقریباََ 5سال کی ایک مختصر مدت میں آج 409 اڑان روٹس ،ہیلی کاپٹرز اور واٹر ایرو ڈرومس سمیت 66 غیر تعمیل شدہ / غیرمستحق ہوائی اڈوں کو جوڑتا ہے اور 90 لاکھ سے زیادہ لوگوں نے اس سے فائدہ اٹھایا ہے ۔اُڑان اسکیم سے پہاڑی ریاستوں / شمال مشرقی خطے اور جزائر سمیت ہندوستان میں بہت سے شعبوں کو زبردست فائدہ پہنچا ہے۔
طیارے کی شکل والی جھانکی کے اگلے حصے میں خواتین پائلیٹس کو دکھایا گیا ہے ،جس سے بھارت کی ہوابازی میں خواتین کی طاقت کا اظہار ہوتا ہے، جبکہ ہندوستان دنیا میں خواتین کمرشیل پائلیٹس میں سرفہرست ہے۔جھانکی کے اصل حصے میں بودھزم کی علامت اور اڑان – سب اڑیں ،سب جڑیں کا مقصد ظاہر کیا گیاہے۔ وسطی حصے میں بودھ سرکٹ گیا میں بودھ کے مجسمے کو نمایاں کیا گیا ہے ، جہاں انہیں عرفان حاصل ہوا تھا۔ دھامیکھ استوپ سارناتھ ، جہاں انہو ں نے پہلی بار مذہبی خطبہ دیا تھا  اور مہاپری نروان استوپ کشی نگر ، جہاں انہیں پری نروان حاصل ہوا تھا ، کو نمایاں کیا گیا ہے۔ جھانکی کے بیچ کے حصے کے دونوں طرف وراثتی مقامات کو ، جس میں شمال میں ہمایوں کا مقبرہ ،مشرق میں کونارک ،سن ٹیمپل ، جنوب میں ہمپی ٹیمپل رتھ اور مغرب میں اجنتا کی گپھائیں دکھائی گئی ہیں ، ہوائی خدمات کے ساتھ جوڑ ا گیا ہے۔